《题尤使君郡圃十二诗·双岩堂》
宋代·李庚

吾州山水窟，城郭拥寒绿。
戢戢群峰间，峙此一双玉。
相对如佳宾，可敬不可渎。
空翠扑衣裳，夜来雨新沐。

作者简介：宋临江人，流寓天台，字子长。高宗绍兴十五年进士。历御史台主簿、监察御史，以附汤鹏举罢。除兵部郎中，继奉祠提举江东常平，知南剑、抚二州，调知袁州，未赴而卒。有《詅痴符集》。